ডারমট রিভ
ডারমট আলেকজান্ডার রিভ, ওবিই (ইংরেজি: Dermot Reeve; জন্ম: ২ এপ্রিল, ১৯৬৩) হংকংয়ের কাউলুন এলাকায় জন্মগ্রহণকারী সাবেক এবং বিখ্যাত ইংরেজ আন্তর্জাতিক ক্রিকেটার, কোচ ও ধারাভাষ্যকার। ইংল্যান্ড ক্রিকেট দলের অন্যতম সদস্য ছিলেন ও দলের অধিনায়কের দায়িত্ব পালন করেছেন ডারমট রিভ। দলে তিনি মূলতঃ আনঅর্থোডক্স অল-রাউন্ডারের ভূমিকা পালন করেছেন। বর্তমানে তিনি নিউজিল্যান্ডের ঘরোয়া ক্রিকেটে সেন্ট্রাল ডিস্ট্রিক্টসের কোচের দায়িত্বে রয়েছেন। সমগ্র খেলোয়াড়ী জীবনে ইংল্যান্ডের পক্ষে তিন টেস্ট ও ঊনত্রিশটি একদিনের আন্তর্জাতিকে অংশ নেয়ার সুযোগ ঘটেছে তার। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স, ওয়ারউইকশায়ার ও সমারসেটের প্রতিনিধিত্ব করেছেন তিনি। হংকংয়ের বর্ষসেরা ক্রীড়া ব্যক্তিত্ব নির্বাচিত হয়েছেন তিনি যা ঐ দেশের ক্রীড়ায় অসামান্য অবদানের জন্য প্রদান করা হয়েছিল।